**סמנתה קארן פוקס** (באנגלית: **Samantha Karen Fox**; נולדה ב-15 באפריל 1966) היא זמרת-יוצרת ושחקנית אנגלייה. בעבר דוגמנית עירום.

ביוגרפיה
--------

פוקס נולדה במזרח לונדון. בת בכורה לשחקנית קרול אן וילקן, פקידת קבלה וג'ון פטריק פוקס, נגר. יש לה אחות בשם ונסה, ושני אחים למחצה מנישואיו השניים של אביה. משפחה עבדה כסוחרי שוק.
פוקס החלה להתעניין במשחק מגיל מוקדם, היא הופיעה לראשונה על במת התיאטרון בגיל 3. בגיל 14, הקימה להקת פופ עם חבריה: ריצ'רד, אדוארד ובוב. בגיל 15, נרשמה לבית ספר לתיאטרון "אנה שר". בגיל 16, חתמה על חוזה הקלטות והוציאה את הסינגל הראשון שלה.
  
באותה שנה, אמה שלחה מספר תמונות שלה בהלבשה תחתונה למגזין לטובת תחרות דוגמנות. היא הגיעה למקום השני מתוך 20,000 מועמדות. תמונותיה משכו את תשומת ליבם של עורכי הצהובון הבריטי "סאן" והם הזמינו אותה להצטלם לעמוד השלישי הנודע של הצהובון.
הוריה אישרו לה להצטלם טופלס ותמונתה פורסמה ב-22 בפברואר 1983. היא חתמה עם העיתון חוזה דוגמנות ל-4 שנים.

### קריירה מוזיקלית

באמצע שנות ה-80, החלה בקריירה מוזיקלית, כשאביה כריסטופר פוקס מנהל את עסקיה. בשנת 1986 זכתה לפרסום בינלאומי, עם הצלחת שירה ‏"Touch Me (I Want Your Body)". השיר שהפך לאחד מהשירים המאפיינים את מוזיקת הפופ של שנות ה-80, רווי ברמיזות מיניות ועטוף במעטפת של סינטיסייזר ותופים אלקטרונים. באותה השנה הוציאה את אלבום הבכורה שלה שנשא את שם השיר המצליח שנכלל בו.
לאור הצלחתו של השיר והאלבום שליווה אותו, הוציאה עוד באותה שנה אלבום גרסאות לחלק משירי האלבום.

שנה לאחר מכן הוציאה אלבום שני שנקרא בפשטות Samantha Fox, שהצליח פחות מקודמו, אך עדיין הגיע למקום 22 ברשימת האלבומים הנמכרים לאותה שנה. גם אלבום זה, בדומה לקודמו, לווה בהוצאתו של אלבום רמיקסים.

אלבומה השלישי I Wanna Have Some Fun, שיצא בשנת 1988, הצליח אף פחות מקודמו, ורק שיר הנושא הצליח מתוכו.

בשנת 1990 ביצעה הופעת אורח בסדרת הסיטקום של רשת CBS "סמוך על צ'ארלס" בתפקיד של סמנת'ה סטיל.
את אלבומה הרביעי Just One Night, הוציאה בשנת 1991, אך הוא נכשל מסחרית. אלבומה הבא שיצא שנה לאחר מכן, הכיל אוסף מלהיטיה, והצביע על סוף דרכה המוזיקלית.

את ניסיון הקאמבק שלה ניתן למצוא באלבומה משנת 1998: 21st Century Fox, (כפרפרזה על אולפני הסרטים ההוליוודיים ועל שירם של להקת הדלתות). גם אלבום זה נכשל מסחרית, ואלבומה הבא יצא רק בשנת 2002 ונקרא Watching You Watching Me. שנה לאחר מכן הוציאה בהפקה עצמית אלבום הופעה המתעד את אחת מהופעותיה בפני קהל ביפן, לקראת סיום שנות השיא שלה, בשנת 1989.

בשנת 2004 הוציאה אלבום גרסאות שלישי, לשיריה מכל אלבומיה (כולל Touch Me עם גאנת'ר), ובשנת 2005 הוציאה לאחר 14 שנים, את אלבום האולפן האחרון שלה עד כה: Angel with an Attitude.

בשנת 2010, השתתפה בתוכנית המציאות "בואו לאכול איתי". פוקס הופיעה בישראל ב-28 ביולי 2010 בפסטיבל המחולות של כרמיאל וב-21 ביולי 2012 בתוכנית הגמר של "רוקדים עם כוכבים".

בשנת 2015 השתתפה בפרק הסיום של הסדרה "שחקן זר" אשר שודרה בשידורי קשת, ערוץ 2. באותה השנה, הקליטה את "La Isla Bonita" של מדונה.

ב-2016, השתתפה בתוכנית "האח הגדול".

ב-3 ביולי 2021 הופיעה בנשף הרוק של אביב גפן בזאפה לייב פארק בראשון לציון.

חיים אישיים
-----------

בשנת 1999, לאחר שהשתתפה כשופטת בתחרות יופי ללסביות, נפוצו שמועות על נטייתה המינית של פוקס, ונטען כי האישה שעמה התגוררה באותה עת היא יותר מאשר המנהלת האישית שלה. בפברואר 2003 פרסמה פוקס הצהרה בנוגע לחייה האישיים בה אמרה כי אינה יודעת האם עליה להגדיר עצמה כלסבית: "כל שאני יודעת הוא שאני מאוהבת במירה. אני אוהבת אותה לגמרי ורוצה לבלות את שארית חיי איתה".

לאחר פטירתה של מירה באוגוסט 2015, היא התארסה במרץ 2020 לבת זוגה לינדה אולסן.

בשנת 2008, תרמה את החזייה המועדפת שלה למכירה פומבית שהכנסותיה הועברו לצדקה.

דיסקוגרפיה
----------

### אלבומי אולפן

* 1986: *Touch Me*
* 1987: *Samantha Fox*
* 1988: *I Wanna Have Some Fun*
* 1991: *Just One Night*
* 1998: *21st Century Fox*
* 2005: *Angel with an Attitude*

### אלבומי אוסף

* 1992: *Greatest Hits*
* 2009: *Greatest Hits*
* 2017: *Play it Again, Sam — The Fox Box*

קישורים חיצוניים
----------------

| מיזמי קרן ויקימדיה |
| --- |
| ויקיציטוט ציטוטים בוויקיציטוט: **סמנתה פוקס** |
| ויקישיתוף תמונות ומדיה בוויקישיתוף: **סמנתה פוקס** |

* 

* אתר האינטרנט הרשמי של סמנתה פוקס
* סמנתה פוקס, ברשת החברתית פייסבוק

* סמנתה פוקס, ברשת החברתית אקס (טוויטר)

* סמנתה פוקס, ברשת החברתית אינסטגרם

* סמנתה פוקס, סרטונים בערוץ היוטיוב

* סמנתה פוקס, במסד הנתונים הקולנועיים IMDb (באנגלית)

* סמנתה פוקס, באתר AllMovie (באנגלית)

* סמנתה פוקס, במסד הנתונים הקולנועיים KinoPoisk (ברוסית)

* סמנתה פוקס, באתר אייטונס (באנגלית)

* סמנתה פוקס, באתר ספוטיפיי

* סמנתה פוקס, באתר Last.fm (באנגלית)

* סמנתה פוקס, באתר AllMusic (באנגלית)

* סמנתה פוקס, באתר MusicBrainz (באנגלית)

* סמנתה פוקס, באתר דיזר

* סמנתה פוקס, באתר Discogs (באנגלית)

* סמנתה פוקס, באתר Songkick (באנגלית)

* סמנתה פוקס, באתר Genius

* סמנתה פוקס, באתר MOOMA (בארכיון האינטרנט)

* סמנתה פוקס, באתר בילבורד (באנגלית)

* סמנתה פוקס, באתר טיידל (באנגלית)
* פז חסדאי‏, לגעת באושר, באתר וואלה!‏, 25 בדצמבר 2009
* סרטונים קרן נתנזון, געו בה: סמנתה פוקס בישראל, באתר ynet, 27 ביולי 2010
* רן בוקר, סמנתה פוקס: "אני לא אחיה בפחד. ישראל מקום טוב בשבילי לחזור אליו", באתר ynet, 27 ביוני 2021

הערות שוליים
------------

1. ↑  מרב יודילוביץ', סמנתה פוקס נענעה את כרמיאל, באתר ynet, 29 ביולי 2010
2. ↑  *La Isla Bonita*, 2015-12-14, נבדק ב-2022-07-31

| סמנתה פוקס |
| --- |
| דיסקוגרפיה |
| אלבומי אולפן | *Touch Me* • *Samantha Fox* • *I Wanna Have Some Fun* • *Just One Night* • *21st Century Fox* • *Angel with an Attitude* |
| אלבומי להיטים | *Greatest Hits (1992)* • *Greatest Hits (2009)* |
| סינגלים | "Touch Me (I Want Your Body)" • "Do Ya Do Ya (Wanna Please Me)" • "Hold On Tight" • "Nothing's Gonna Stop Me Now" • "I Surrender (To the Spirit of the Night)" • "I Promise You (Get Ready)" • "True Devotion" • "Naughty Girls (Need Love Too)" • "Love House" • "I Only Wanna Be with You" • "I Wanna Have Some Fun" • "Santa Maria" • "Perhaps" • "Tomorrow (Is Another Day)" • "Call Me" |
| ערכים קשורים | *Samantha Fox Strip Poker* |

|  |  |
| --- | --- |
| בקרת זהויות עריכת הנתון בוויקינתונים | 
* BIBSYS: 90352331
* BNE: XX1137900
* BnF: cb138940959 (data)
* GND: 118962116
* ISNI: 0000 0000 7839 2770
* LCCN: n92022225
* MusicBrainz: ffdb2b8f-ecbf-427a-abc7-c47f4ebc8ae3
* NKC: xx0020920
* NTA: 102433577
* SELIBR: 405798
* SUDOC: 084121467
* VIAF: 39561783
* WorldCat: lccn-n92022225

 |